หนึ่งฤทัย มีลุ้นโค้ชหญิงยอดเยี่ยม ติดโผ 1 ใน 3 เอเอฟซี 
โค้ชหนึ่ง หนึ่งฤทัย สระทองเวียน เฮดโค้ชแข้งสาวทีมชาติไทย ชุดลุยศึกฟุตบอลหญิง ชิงแชมป์โลก ที่แคนาดา มีลุ้นรางวัลกุนซือหญิงยอดเยี่ยมแห่งปี 2015 ของเอเอฟซี ซึ่งเป็นรายการเดียวที่มีคนไทยติดโผ 3 แคนดิเดตสุดท้าย และจะประกาศรางวัลกันที่กรุงนิวเดลี ประเทศอินเดีย ในวันอาทิตย์ที่ 29 พ.ย.นี้ ส่วนกำหนดวันเปิดฤดูกาลศึกโตโยต้าไทยพรีเมียร์ลีก ฤดูกาลหน้า 2016 คลอดออกมาแล้ว ในวันที่ 13 ก.พ.และปิดฤดูกาลวันที่ 30 ต.ค. เพราะต้องให้ทีมชาติไทยมีเวลาในการเก็บตัวสำหรับเตรียมทำศึกฟุตบอลเอเอฟเอฟ ซูซูกิ คัพ 2016 ในช่วงเดือนธันวาคม,เมื่อวันที่ 26 พ.ย.ที่ผ่านมา ที่โรงแรมโกลเด้น ทิวลิป ซอฟเฟอริน พระราม 9 ดร.องอาจ ก่อสินค้า ประธาน บริษัท ไทยพรีเมียร์ลีก ทีพีแอล เป็นประธานในการประชุม มีต เดอะ คลับ พร้อมด้วย ไพฤทธิ์ ต้านไพรี ผู้จัดการทั่วไป บจก.ไทยพรีเมียร์ลีก และตัวแทนจากสโมสรในศึกโตโยต้า ไทยพรีเมียร์ลีก และดิวิชั่น 1 ร่วมประชุม,หลังเสร็จสิ้นการประชุม นายไพฤทธิ์เปิดเผยว่า การประชุมในครั้งนี้เป็นการแจ้งให้ทุกทีมได้รับทราบจากมติบอร์ดในเรื่องต่างๆ ซึ่งมีบางวาระที่สโมสรสมาชิกขอให้แก้ไข โดยทีพีแอลได้รับไว้พิจารณา เบื้องต้นเรากำหนดวันเปิดฤดูกาล 2016 คือวันที่ 13 ก.พ.59 และปิดฤดูกาลวันที่ 30 ต.ค.59 เพราะต้องให้ทีมชาติไทยมีเวลาในการเก็บตัวสำหรับเตรียม ทำศึกฟุตบอลเอเอฟเอฟ ซูซูกิ คัพ 2016 ในช่วงเดือน ธ.ค.59 อย่างไรก็ตาม ยังไม่ได้เป็นมติอย่างเป็นทางการ,ผจก.ทีพีแอลกล่าวต่อไปว่า ตลาดซื้อขายนักเตะรอบแรกจะเปิดทำการตั้งแต่วันที่ 14 ธันวาคม 2558 หรือทันทีที่จบนัดสุดท้ายของฤดูกาล 2015 ส่วนรอบ 2 จะมีการพิจารณาอีกครั้ง เนื่องจากสโมสรสมาชิกร้องเรียนมาว่าอยากให้เปิดตลาดเพื่อสอดคล้องกับฟุตบอล ช้าง เอฟเอ คัพ ซึ่งจะได้ลงทะเบียนเล่นได้ทั้งฟุตบอลลีกและฟุตบอลถ้วย ขณะที่กฎระเบียบการแข่งขันจะมีการยกร่างเพื่อนำมาใช้ในฤดูกาลหน้า โดยจะพิจารณาแก้ไขและเพิ่มเติมกฎระเบียบบางข้อให้มีความรัดกุม นอกจากนั้นจะมีการเพิ่มบอร์ดบริหารทีพีแอล ให้เพิ่มมากขึ้นจากเดิมด้วย,ขณะที่สมาพันธ์ฟุตบอลเอเชีย หรือ เอเอฟซี ประกาศรายชื่อผู้เข้าชิงรางวัลเอเอฟซี แอนนวล อวอร์ด 2015 ที่จะจัดขึ้นในกรุงนิวเดลี ประเทศอินเดีย ในวันอาทิตย์ที่ 29 พ.ย.นี้ โดย โค้ชหนึ่ง หนึ่งฤทัย สระทองเวียน หัวหน้าผู้ฝึกสอนฟุตบอลหญิงทีมชาติไทย มีลุ้นรางวัลโค้ชยอดเยี่ยมประจำปีฝ่ายหญิง,โค้ชหนึ่ง พาทัพแข้งสาวไทยทำผลงานได้น่าประทับใจในศึกฟุตบอลหญิงชิงแชมป์โลก 2015 ที่แคนาดา เมื่อกลางปี โดยคว้าชัยนัดประวัติศาสตร์เหนือไอวอรีโคสต์ 3-2 และแพ้อดีตแชมป์โลกอย่าง นอร์เวย์ กับ เยอรมัน 0-4 แม้จะตกรอบคัดเลือกโอลิมปิก แต่ก็ยังดีพอท่ีจะมีชื่อ 3 คนสุดท้ายในรางวัลนี้เป็นปีที่สองติดต่อกัน,สำหรับคู่แข่งของกุนซือสาวไทยในปีนี้มี อาซาโกะ ทาคาคุระ โค้ชเยาวชนหญิงทีมชาติญี่ปุ่นรุ่นอายุไม่เกิน 19 ปี เจ้าของรางวัลโค้ชยอดเยี่ยมแห่งปีฝ่ายหญิงของเอเอฟซี ปีที่แล้ว และเก้า กง โค้ชบอลหญิงทีมชาติจีน
โค้ชหนึ่ง หนึ่งฤทัย สระทองเวียน เฮดโค้ชแข้งสาวทีมชาติไทย ชุดลุยศึกฟุตบอลหญิง ชิงแชมป์โลก ที่แคนาดา มีลุ้นรางวัลกุนซือหญิงยอดเยี่ยมแห่งปี 2015 ของเอเอฟซี และจะประกาศรางวัลกันที่กรุงนิวเดลี ประเทศอินเดีย ในวันอาทิตย์ที่ 29 พ.ย.นี้
หนึ่งฤทัย สระทองเวียน,ฟุตบอลหญิง ชิงแชมป์โลก,สมาพันธ์ฟุตบอลเอเชีย,เอเอฟซี